Վիրահատարանը, որը զգալի փոքր էր միջանցքից, այնուամենայնիվ թվաց ընդարձակ մի սրահ՝ բարձր առաստաղով և հսկայական պատուհաններով: Հենց կենտրոնում դրված վիրահատության սեղանը նման էր այն պատգարակին, որին պառկած էր հիվանդը՝ ծածկոցը վրան: Սպիտակ խալաթավոր երկու տղամարդիկ, որոնք բերել էին հիվանդին, բարձրացրին նրան, տեղավորեցին սեղանի վրա, հայացքով բժշկից դուրս գալու թույլտվություն խնդրեցին և լուռ հեռացան վիրահատարանից: